Ńdɔ̄ bɔ́n bə́ Ísraɛ̂l bə́ ngábǎd fə bɔ é dzam á nə̄ ábē á mís mə́ Ńtondôbə, bə́ ngalugu bəbaal ai bastarté, bəzambá bə́ Aram ai bəzambá bə́ Sidón, bəzambá bə́ Moab, bəzambá bə́ Amonít ai bəzambá bəfilista; ńdɔ̄ bə́ ngávóan Ǹtondôbə, təgě fə̄ nyé lugu. 7Ńdɔ olún Ńtondôbə ó ngákáb ndóan á nyɔ́l Ísraɛ̂l, ńdɔ a ngákuan bɔ́ á mɔ́ bəfilísta ai á mɔ́ mə́ Amonít. 8Bə́ ngatíbili hḿ bɔ́n bə́ Ísraɛ̂l ai ányúū bɔ abíŋ a tádigi m̀bú tē, á táŋ mim̀bú awômo ai mwom bə́ ngatíbili é bɔ́n bə́ Ísraɛ̂l bə́sə̄ yā bə́ ngábə́ tɔá á Yórdan á yād, á sí Amorít á Galaad. 9Ńdɔ Amorít bə́ ngádaŋ Yórdan nə́ bâkə̌ fə lúman ai Yúda. 10Ńdɔ̄ bɔ́n bə́ Ísraɛ̂l bə́ ngálɔ́ŋ Ńtondôbə, bɔ́ nâ: “Bǐ ngábyándi wa ai ǹsə́m bī ngásə́m, ású bī ngālúm Zāmbá wāān mvús, bǐ ngalugu bəbaal.” 11Ńdɔ Ǹtondôbə a ngádzó ai bɔ́n bə́ Ísraɛ̂l nâ: “Ma ndzí mína kode á mɔ́ mə́ Égîptɛn a, ai Amorít, ai Amonít, ai Filísta a ? 12Éyɔŋ Sidónian, Amalɛ́k ai Méun, bə́ tíbili mínā; ńdɔ mǐ ngáyón mā á mís, ńdɔ mə ngákode mínā á mɔ́ mábá.